香港太平清醮

香港太平清醮以長洲太平清醮最出名，香港人講起太平清醮，多數就指長洲太平清醮。

喺香港，太平清醮畀村民酬謝神恩、祈求國泰民安，又以打漁同耕田為生嘅村民最重視。唔少鄉村到而家重保留定期打醮嘅習俗，多數都叫太平清醮，少數叫安龍清醮。

太平清醮活動承傳咗唔少中國民間風俗同文化，近代太平清醮更吸引唔少外來人同遊客嚟睇，好似長洲太平清醮成為長洲當地一年一度嘅盛事，影相發燒友、遊客，揪熱鬧嘅人逼爆長洲，大街小巷都係人，鋪頭食肆大做生意，近年重有紀念品賣。

太平清醮更成為香港少數保留得到嘅大型宗教活動之一。每次太平清醮唔少嘅村都會搭戲棚，做大戲，非常之熱鬧。

辦太平清醮係使唔少錢嘅事，一般每五年、七年或者十年先搞一次，幾耐搞一次視乎每個地方而定。例如長洲太平清醮會於每年嘅農曆四月舉行，而上水鄉太平清醮就每六十年先會搞一次。日期方面，打漁同耕田社區會唔同，耕田嘅新界錦田鄉多數喺農曆十月、十一月舉行，而打漁為主嘅長洲，就喺農曆四月、五月。

香港各地太平清醮同安龍清醮
 長洲太平清醮 - 每年一屆，主祀北帝
 大澳龍岩寺太平清醮 - 每年一屆，逢十年一大醮，主祀朱大仙
 西貢布袋澳村佛堂門天后古廟太平清醮 - 每年一屆，主祀天后
 大埔林村鄉太平清醮 - 每九年一屆，最近一次響2008年舉行
 元朗屏山鄉山下村太平清醮 - 最近一次響2011年舉行
 元朗八鄉元崗村太平清醮 - 每八年一屆，最近一次響2010年舉行
 粉嶺龍躍頭太平清醮 - 每十年一屆，最近一次響2003年12月舉行
 元朗商會太平清醮 - 每十年一屆，最近一次響2003年11月30號至12月16號舉行 
 元朗廈村鄉醮會 - 每十年一屆，最近一次響2004年12月20號至25號舉行
 元朗屏山鄉橫洲太平清醮 - 每八年一屆，最近一次響2012年11月29號舉行
 沙田九約太平清醮 - 每十年一屆，逢干支中嘅乙年舉行，主祀車公，最近一次響2005年10月27號至31號舉行
 大埔泰亨鄉太平清醮 - 每五年一屆，最近一次響2010年12月舉行
 元朗錦田鄉太平清醮 - 每十年一屆，最近一次響2005年11月12號舉行
 上水鄉太平清醮 - 每六十年一屆，最近一次響2006年3月6號至12號舉行
 大埔塔門安龍清醮 - 每十年一屆，最近一次響2006年10月舉行
 沙頭角吉澳安龍太平醮會 - 每十年一屆，最近一次響2006年10月23號至28號舉行
 石澳太平清醮 - 每十年一屆，最近一次響2006年11月1號至3號舉行
 沙田田心村太平清醮 - 每十年一屆，逢干支中嘅丙年舉行，主祀車公，最近一次響2006年11月28號至12月2號舉行
 沙頭角慶春約太平清醮 - 每十年一屆，最近響2010年10月31號於荔枝窩舉行
 元朗沙江圍太平清醮 - 每六年一屆，最近響2013年舉行

喺香港嘅太平清醮
 太平清醮的由來
 香港節誕 -太平清醮
 道教文化資料庫：太平清醮
 香港城市大學 中國文化中心 香港節誕
 柴娃娃論壇：太平清醮

香港各地太平清醮
 長洲太平清醮
 己卯年林村鄉太平清醮
 上水鄉六十年一屆丙戌年太平清醮
 60分鐘太平清醮
 錦田鄉打醮-2005香港各地太平清醮
 吉澳清醮慶典放煙花慶祝，星島日報，2006年10月23號
 衙前圍村最後獅舞，明報，2006年10月30號
 1726年首次太平清醮，明報，2006年10月31號
 石澳太平清醮禁肉五天，星島日報，2006年11月2號

太平清醮
香港節慶活動